Kunku kia 5: Tuka Kinkole Kuna Babele Yamu Ntungululwa Yaka ya Yerusaleme
Lukwikilu lwa Aneyisaele lwatontwa kwayingi ekolo bakala muna kinkole kuna Babele. Saderake, Misake yo Abedengo batubwa mun’esoka dia tiya, kansi Nzambi wabavuluza. I bosi, vava Babele yabwiswa kwa Amadai ye Aparasi, Daniele watubwa mun’ewulu dia nkosi, kansi Nzambi wantanina, wakanga nua mia nkosi.
I bosi, Kurese wa ntinu a Parasa wavevola Aneyisaele. Vioka mvu 70 muna kinkole kuna Babele, bavutuka kuna nsi au. Diambu diantete bavanga vava bavutuka kuna Yerusaleme, i tunga tempelo a Yave. Kansi, atantu baningamesa e salu kiau. Ozevo, mvu 22 miavioka tuka bavutukila kuna Yerusaleme i bosi e tempelo yamanisa o tungwa.
I bosi, tuzaya e nkangalu kavanga Ezera mu vutuka kuna Yerusaleme mu viengesa e tempelo. Ediadi diavangama vioka mvu 47 tuka kiafokokela tunga e tempelo. Vioka diaka mvu 13 tuka Ezera kavangila e nkangalu wau, Nekemiya wasadisa mu tungulula yaka ya Yerusaleme. E Kunku KIETANU lusansu lwa mvu 152 kiyikanga.
kon_Latn kon_Latn kon_Latn kon_Latn